Proiect

**PARLAMENTUL REPUBLICII MOLDOVA**

**L E G E**

**Pentru modificarea şi completarea Legii nr. 355-XVI**

**din 23 decembrie 2005 cu privire la sistemul**

**de salarizare în sectorul bugetar**

Parlamentul adoptă prezenta lege organică.

**Art. I.** – Legea nr. 355-XVI din 23 decembrie 2005 cu privire la sistemul de salarizare în sectorul bugetar (Monitorul Oficial al Republicii Moldova, 2006, nr. 35-38, art. 148), cu modificările şi completările ulterioare, se modifică şi se completează după cum urmează:

1. La articolul 1 alineatul (2), cuvintele „personalului instanţelor judecătoreşti, procuraturii, funcţionarilor publici” se exclud.

2. La articolul 2 alineatul (1), litera c), cuvintele „o recompensă” se substituie cu cuvintele „premiu anual”.

3. La articolul 3 alineatul (3), cuvintele „modul stabilit de Legea salarizării nr.847-XV din 14 februarie 2002” se substituie cu cuvintele „ periodic în funcţie de condiţiile economice concrete şi posibilităţile bugetului public naţional.”

4. La articolul 8, alineatul (2) cuvintele „funcţionarii publici” se substituie cu cuvintele „personalul din cabinetul persoanelor cu funcţii de demnitate publică”.

5. Capitolul IV va avea următorul cuprins:

**„Capitolul IV**

**Salarizarea personalului care efectuează deservirea tehnică**

**şi asigură funcţionarea instanţelor judecătoreşti, procuraturii,**

**autorităţilor administraţiei publice centrale şi locale**

Art.9. – Salariile personalului care efectuează deservirea tehnică şi asigură funcţionarea instanţelor judecătoreşti, procuraturii, autorităţilor administraţiei publice centrale şi locale cuprind:

1. salariul de funcţie;

b)plăţi salariale *(sporuri, suplimente*), reieşind din specificul de activitate;

c) premiu pentru rezultatele activităţii curente.

Art.10. – Salariile de funcţie pentru funcţiile de bază din autorităţile indicate la art.9 sînt specificate în anexa nr.8. Salariul de funcţie pentru adjuncţii conducătorilor de subdiviziuni se stabilesc cu o reducere de 5-10% faţă de salariul de funcţie prevăzutpentru conducătorii respectivi. Mărimea concretă a reducerii, în limitele stabilite în prezentul articol, se determină de către conducătorul unităţii bugetare cu consultarea conducătorului subdiviziunii respective.

Art.11. – Sporurile sau suplimentele, prevăzute reieşind din specificul de activitate, se stabilesc în modul şi în condiţiile prevăzute în art.30 al prezentei legi.

Art.12. – (1) Conducătorilor instanţelor judecătoreşti, procuraturii, autorităţilor publice centrale şi locale li se acordă dreptul să premieze personalul care efectuează deservirea tehnică şi să le acorde ajutor material.

(2) În scopul premierii se utilizează mijloacele fondului de salarizare în cuantum de 20% din fondul anual de salarizare, calculat în raport cu salariile de funcţie prevăzute în schema de încadrare a autorităţii publice pe funcţiile de deservire tehnică, iar pentru acordarea ajutorului material se utilizează un fond mediu lunar de salarizare pe an.

Art.13. – Salarizarea muncitorilor din autorităţile indicate la art.9 din prezenta lege se efectuează în modul stabilit în capitolele VI-VIII pentru personalul unităţilor bugetare în baza Reţelei tarifare unice.”

6. La articolul 21 din ultima propoziţie a alineatului (4) cuvintele „funcţionarilor publici din cadrul Centrului pentru Combaterea Crimelor Economice şi Corupţiei, Inspectoratului Fiscal Principal de Stat, Serviciului Vamal şi” se exclud.

7. La articolul 25 alineatul (5) se exclude.

8. Articolul 29:

la alineatul (4):

din subalineatul unu, cuvintele „ funcţionarilor aparatului administrativ al Consiliului Suprem pentru Ştiinţă şi Dezvoltare Tehnologică, al Consiliului Naţional pentru Acreditare şi Atestare şi al Agenţiei pentru Inovare şi Transfer Tehnologic” se exclud;

subalineatul doi în final se completează cu propoziţia : „În cazul desfăşurării activităţii ştiinţifice şi didactice de către persoanele care deţin funcţii de demnitate publică, funcţionarii publici din autorităţile legislative, executive şi judecătoreşti, precum şi de către personalul din cabinetul persoanelor cu funcţii de demnitate publică, sporul pentru grad ştiinţific se va acorda la locul de muncă prin cumul.”;

la alineatul (10), cuvintele „ , inclusiv pentru funcţionarii publici ai unităţilor” se exclud;

se completează cu alineatul (11) cu următorul cuprins:

„(11) Pentru păstrarea secretului de stat în legătură cu faptele, informaţiile sau documentele de care iau cunoştinţă în exerciţiul funcţiunii, personalul unităţilor bugetare, inclusiv persoanele care deţin funcţii de demnitate publică, beneficiază lunar de spor în cuantum de pînă la 10% din salariul de bază. Categoriile de personal care beneficiază de acest spor şi mărimea concretă în procente a acestuia se stabilesc de Guvern.”

9. Articolul 30:

la alineatul (2), cuvintele „fi mai mic de 50 % din” se substituie cu cuvîntul „depăşi”;

la alineatul (3):

cuvintele „(inclusiv, celor cu statut de funcţionar public)” se exclud;

cuvintele „nu mai mic de 50% şi nu mai mare de 100% din” se substituie cu cuvintele „ce nu va depăşi”;

din ultima propoziţie cuvintele „sau o funcţie publică” se exclud.

10. Articolul 32:

alineatul (3) după cuvintele „unităţile bugetare” se completează cu cuvintele „ , inclusiv personalul care efectuează deservirea tehnică şi asigură funcţionarea instanţelor judecătoreşti, procuraturii, autorităţilor administraţiei publice centrale şi locale”;

se completează cu un nou alineat, (6), cu următorul cuprins:

„(6) Salariaţii unităţilor bugetare, inclusiv personalul care efectuează deservirea tehnică şi asigură funcţionarea instanţelor judecătoreşti, procuraturii, autorităţilor administraţiei publice centrale şi locale beneficiază de dreptul, din contul şi în limitele fondului de salarizare alocat pe anul respectiv, de premii cu prilejul jubileelor, sărbătorilor profesionale şi al zilelor de sărbătoare nelucrătoare, al căror cuantum în fiecare caz nu va depăşi salariul de funcţie lunar al salariatului premiat.”

11. Articolul 35:

la alineatul (2):

subalineatul doi se exclude;

la subalineatul trei, cuvintele „ , inclusiv pentru funcţionarii publici ai acestuia, precum şi pentru funcţionarii publici ai Inspectoratului Fiscal Principal de Stat, Serviciului Vamal” se exclud;

la subalineatul patru, sintagma „1 ianuarie 2012” se substituie cu sintagma „1 ianuarie 2015”;

subalineatul şase se completează cu o propoziţie cu următorul cuprins:

„Premierea cadrelor didactice şi а corpului profesoral se va efectua începînd cu premierea pentru rezultatele anului şcolar (de studii) 2014-2015.”;

alineatul (4) se exclude.

12. La articolul 36 alineatul (4) va avea următorul cuprins:

„(4) Din anul 2012 salariile de bază se vor stabili de către Guvern, în limita grilei de salarii prevăzute pentru categoria respectivă de salarizare a Reţelei tarifare unice, cu încadrarea în resursele financiare alocate anual de la bugetul respectiv.”

13. Articolul 37 se exclude.

14. Anexele nr.2 şi nr.3 vor avea următorul cuprins:

„ Anexa nr.2

**Salariile lunare ale persoanelor**

**cu funcţii de demnitate publică, ocupate prin mandat**

**obţinut în urma alegerilor**

|  |  |
| --- | --- |
| **Funcţia** | **Cuantumul salariului lunar, lei** |
| **Aparatul Preşedintelui Republicii Moldova** |  |
| Preşedinte al Republicii Moldova | 15000 |
|  |  |
| **Parlamentul Republicii Moldova** |  |
| Preşedinte al Parlamentului | 13000 |
| Prim-vicepreşedinte al Parlamentului | 12000 |
| Vicepreşedinte al Parlamentului | 11600 |
| Preşedinte al comisiei permanente a Parlamentului | 11200 |
| Vicepreşedinte al comisiei permanente a Parlamentului | 10800 |
| Preşedinte al fracţiunii parlamentare | 11200 |
| Membru al Biroului permanent al Parlamentului | 11200 |
| Secretar al comisiei permanente a Parlamentului | 10700 |
| Deputat în Parlament | 10500 |
|  |  |
| **Primării şi consilii** |  |
| Primar general al municipiului Chişinău | 10500 |
| Viceprimar al municipiului Chişinău | 8800 |
| Preşedinte al raionului cu peste 100000 locuitori | 8800 |
| Vicepreşedinte al raionului cu peste 100000 locuitori | 8000 |
| Preşedinte al raionului cu 50000-100000 locuitori | 8300 |
| Vicepreşedinte al raionului cu 50000-100000 locuitori | 7500 |
| Preşedinte al raionului cu pînă la 50000 locuitori | 8000 |
| Vicepreşedinte al raionului cu pînă la 50000 locuitori | 7300 |
| Primar al municipiului Bălţi, Bender, Tiraspol | 8800 |
| Viceprimar al municipiului Bălţi, Bender, Tiraspol | 8000 |
| Primar de oraş, municipiu cu peste 20000 locuitori | 6800 |
| Viceprimar de oraş, municipiu cu peste 20000 locuitori | 6200 |
| Primar de oraş, sat (comună) cu 9501-20000 locuitori | 6200 |
| Viceprimar de oraş, sat (comună) cu 9501 - 20000 locuitori | 5800 |
| Primar de oraş, sat (comună) cu 5001-9500 locuitori | 5800 |
| Viceprimar de oraş, sat (comună) cu 5001-9500 locuitori | 5400 |
| Primar de oraş, sat (comună) cu 3501-5000 locuitori | 5400 |
| Primar de oraş, sat (comună) cu pînă la 3500 locuitori | 5200 |
|  |  |
| **Unitatea teritorială autonomă Găgăuzia** |  |
| Guvernator (Başcan) | 10500 |
| Preşedinte al Adunării Populare | 9500 |
| Vicepreşedinte al Adunării populare | 8000 |
| Preşedinte al comisiei permanente a Adunării populare | 6800 |

**Notă:**

Salariile lunare pentru preşedintele şi vicepreşedinţii raionului Dubăsari, primarii şi viceprimarii localităţilor din stînga Nistrului ale raionului Dubăsari, satului Varniţa al raionului Anenii Noi şi satelor Copanca şi Hagimus ale raionului Căuşeni se stabilesc cu o majorare de pînă la 20 %.

Anexa nr.3

**Salariile lunare ale persoanelor**

**cu funcţii de demnitate publică, ocupate prin mandat**

**obţinut prin numire în condiţiile legii**

|  |  |
| --- | --- |
| **Funcţia** | **Cuantumul salariului lunar, lei** |
| Guvernul Republicii Moldova |  |
| Prim-ministru | 13000 |
| Prim-viceprim-ministru | 12000 |
| Viceprim-ministru | 11600 |
| Ministru | 10500 |
| Viceministru | 9500 |
| Secretar general al Guvernului | 10000 |
| Secretar general adjunct al Guvernului | 9500 |
|  |  |
| Curtea Constituţională |  |
| Preşedinte | 13000 |
| Judecător | 11600 |
| Judecător – asistent | 7500 |
| Consiliul Superior al Magistraturii |  |
| Preşedinte | 13000 |
| Membru (judecător) | 8500 |
|  |  |
| Curtea Supremă de Justiţie |  |
| Preşedinte | 13000 |
| Vicepreşedinte | 10800 |
| Judecător | 8500 |
|  |  |
| Curţile de Apel |  |
| Preşedinte | 8500 |
| Vicepreşedinte | 8000 |
| Judecător | 7500 |
|  |  |
| Judecătoriile |  |
| Preşedinte | 7500 |
| Vicepreşedinte | 6700 |
| Judecător | 6000 |
|  |  |
| Procuratura Generală |  |
| Procuror General | 13000 |
| Prim-adjunct al Procurorului General | 10800 |
| Adjunct al Procurorului General | 10000 |
| Procuror - şef al Aparatului Procurorului General | 9500 |
| Procuror - şef direcţie | 8500 |
| Procuror - şef secţie | 8000 |
| Procuror pentru misiuni speciale | 8000 |
| Procuror - şef serviciu | 7300 |
| Procuror în Procuratura Generală | 6500 |
| Procuratura UTA Găgăuzia, Procuratura mun. Chişinău  şi Procuratura anticorupţie |  |
| Procuror | 8000 |
| Adjunct al procurorului | 7500 |
| Procuror - şef aparat | 6800 |
| Procuror - şef secţie | 6500 |
| Procuror - şef serviciu | 6300 |
| Procuror în procuratură | 5800 |
| Procuraturile teritoriale şi procuraturile specializate |  |
| Procuror | 7500 |
| Adjunct al procurorului | 6800 |
| Procuror în procuratură | 5400 |
|  |  |
| Curtea de Conturi |  |
| Preşedinte | 12000 |
| Vicepreşedinte | 10800 |
| Membru | 9200 |
|  |  |
| Serviciul de Informaţii şi Securitate |  |
| Director | 10500 |
| Director adjunct | 9500 |
|  |  |
| Serviciul de Protecţie şi Pază de Stat |  |
| Director | 9500 |
| Director adjunct | 8500 |
|  |  |
| Centrul pentru Drepturile Omului |  |
| Director | 9800 |
| Avocat parlamentar | 9200 |
|  |  |
| Centrul Naţional pentru Protecţia Datelor  cu Caracter Personal |  |
| Director | 9200 |
| Director adjunct | 8300 |
|  |  |
| Comisia Naţională de Integritate |  |
| Preşedinte | 9200 |
| Vicepreşedinte | 8300 |
| Membru | 7800 |
|  |  |
| Comisia Electorală Centrală |  |
| Preşedinte | 10500 |
| Vicepreşedinte | 9200 |
| Secretar | 8500 |
|  |  |
| Consiliul Coordonator al Audiovizualului |  |
| Preşedinte | 9200 |
| Membru | 8300 |
| Agenţia Naţională pentru Protecţia Concurenţei |  |
| Director general | 10500 |
| Director general adjunct | 9200 |
|  |  |
| Reprezentantul Guvernului Republicii Moldova  la Curtea Europeană a Drepturilor Omului |  |
| Agent guvernamental | 9200 |
|  |  |
| Cancelaria de Stat |  |
| Şef oficiu: |  |
| în oficiul teritorial Chişinău | 8700 |
| în alte oficii teritoriale | 8300 |
| Şef adjunct oficiu: |  |
| în oficiul teritorial Chişinău | 7800 |
| în alte oficii teritoriale | 7300 |
|  |  |
| Servicii, birouri şi agenţii de pe lîngă Guvern |  |
| Director general (director) | 9500 |
|  |  |
| Casa Naţională de Asigurări Sociale |  |
| Preşedinte | 9500 |
|  |  |
| Academia de Ştiinţe a Moldovei |  |
| Preşedinte | 10500 |
| Prim-vicepreşedinte | 8800 |
| Vicepreşedinte | 8300 |
| Secretar ştiinţific general | 7800 |
|  |  |
| Consiliul Naţional pentru Acreditare şi Atestare |  |
| Preşedinte | 9200 |
| Vicepreşedinte | 8300 |
| Secretar ştiinţific | 7300 |
|  |  |
| Alte organe ale administraţiei publice centrale |  |
| Director general (director) | 8300 |
|  |  |
| Unitatea teritorială autonomă Găgăuzia |  |
| Prim-vicepreşedinte al Comitetului Executiv | 8700 |
| Vicepreşedinte al Comitetului Executiv | 8300 |
|  |  |

Note:

1. Salariile lunare pentru locţiitorii conducătorilor de subdiviziuni din Procuratura Generală se stabilesc cu o reducere de 5-10 la sută faţă de salariile lunare prevăzute pentru conducătorii respectivi.

2. Persoanele cu funcţii de demnitate publică a căror ocupare necesită deţinerea gradului militar (special) respectiv beneficiază de sporuri pentru grade militare (speciale) în mărimile prevăzute în anexa nr.9.”

15. Anexele nr.4 – nr.6 se exclud.

16. Anexa nr.8 va avea următorul cuprins:

„Anexa nr.8

**Salariile de funcţie**

**pentru personalul care efectuează deservirea tehnică**

**şi asigură funcţionarea instanţelor judecătoreşti, procuraturii,**

**autorităţilor administraţiei publice centrale şi locale**

|  |  |  |
| --- | --- | --- |
| Funcţia | *Salariul de funcţie, lei* | |
| în autorităţile administraţiei publice centrale | în subdiviziunile teritoriale şi autorităţile administraţiei publice locale |
| Şef direcţie  tehnologii informaţionale  alte domenii | 4200  3600 | 3700  3300 |
| Şef secţie  tehnologii informaţionale  alte domenii | 3700  3300 | 3200  2700 |
| Şef secţie în cadrul direcţiei  tehnologii informaţionale  alte domenii | 3300  3000 | 2900  2500 |
| Şef serviciu, sector  tehnologii informaţionale  alte domenii | 2800  2600 | 2400  2200 |
| Personalul cancelariei: |  |  |
| Şef cancelarie (secretariat) | 2400 | 2300 |
| Inspector superior controlul asupra executării hotărîrilor | 1800 | 1700 |
| Inspector controlul asupra executării hotărîrilor | 1600 | 1550 |
| Secretar administrativ superior | 1600 | 1550 |
| Secretar administrativ | 1500 | 1450 |
| Şef bibliotecă (sală de lectură), şef recepţie, şef arhivă, şef serviciul de dactilografiere, şef expediţie | 1650 | 1600 |
| Şef serviciu auxiliar (director administrativ), şef depozit, şef serviciul multiplicare | 1550 | 1500 |
| Analist sisteme informatice, programator, inginer pentru exploatarea sistemelor informaţionale, inginer securitatea informaţională; administrator: baze de date, reţea de calculatoare, sisteme informatice:  principal  superior | 2300  2100 | 2200  2000 |
| Analist sisteme informatice, programator, inginer pentru exploatarea sistemelor informaţionale, inginer securitate informaţională; administrator: baze de date, reţea de calculatoare, sisteme informatice | 2000 | 1900 |
| Ingineri de toate specialităţile, economist, contabil, contabil-casier, traducător, redactor, merceolog etc.:  principal  superior | 2100  1900 | 2000  1800 |
| Ingineri de toate specialităţile, economist, contabil, contabil-casier, traducător, redactor, merceolog etc. | 1800 | 1700 |
| Tehnicieni superiori cu studii medii de specialitate din toate domeniile | 1700 | 1600 |
| Tehnicieni cu studii medii de specialitate din toate domeniile | 1600 | 1550 |
| Secretar al colegiului judiciar | 1500 | 1450 |
| Secretar al conducătorului (cu excepţia celor specificaţi în anexa nr.12) | 1500 | 1450 |
| Custode superior fonduri, statistician superior | 1600 | 1550 |
| Statistician, dispecer, casier, custode fonduri, operator introducere, validare şi prelucrare date | 1500 | 1450 |
| Administrator, stenograf, secretar-stenograf, dactilograf, secretară prelucrare texte computator | 1500 | 1450 |
| Arhivar, restaurator documente | 1400 | 1350 |
| Curier, expeditor, persoană de serviciu la biroul de permise | 1350 | 1300 |

**Note:**

1. Salariile de funcţie pentru personalul de deservire tehnică din Aparatul Preşedintelui Republicii Moldova, Secretariatul Parlamentului, Cancelariei de Stat, Curtea Constituţională, Curtea Supremă de Justiţie, Procuratura Generală şi ministere se majorează cu 20 la sută faţă de cele indicate în prezenta anexă.

2. Specialiştii în tehnologii informaţionale, inclusiv personalul de conducere al subdiviziunii de programare, suplimentar la condiţiile de salarizare prevăzute la capitolul IV al legii, beneficiază de spor pentru testarea şi întreţinerea aplicaţiilor programatice în mărime de pînă la 20 la sută din salariul de funcţie.

3. Salariile de funcţie ale dactilografelor care lucrează cu texte în limbi străine (cu excepţia limbii ruse) se majorează cu pînă la 15 la sută, în funcţie de volumul acestor lucrări.”

17. Anexa nr.9:

compartimentele „Pentru funcţionarii publici” şi „Pentru personalul Inspectoratului Fiscal Principal de Stat” se exclud;

la compartimentul „Sporurile pentru gradele militare (speciale) ale militarilor, efectivului de trupă şi corpului de comandă al organelor apărării naţionale, securităţii statului, ordinii publice şi serviciului vamal”:  
 din denumire şi poziţii, cuvîntul „vamal” se substituie cu cuvintele „de salvare”;

poziţiile „Sergent-major” şi „Sergent” se completează cu cuvintele „al serviciului de salvare”;

poziţia „Sergent-inferior” va avea următorul cuprins:

„Sergent-inferior; sergent-inferior al serviciului de salvare, de justiţie; caporal: de poliţie, al serviciului intern”.

18. La anexa nr.12, cifrele din coloniţe vor avea următorul cuprins:

|  |  |  |  |  |
| --- | --- | --- | --- | --- |
| „8700 | 7800 | 7400 | 5600 | - |
| 8400 | 7500 | 7200 | 5400 | 4250 |
| 8200 | 7400 | 7000 | 5250 | 4100 |
| 8200 | 7400 | 7000 | 5250 | 4100 |
| 5250 | 5000 | 4750 | 4500 | 3750 |
| 4250 | 4000 | 3600 | 3250 | 2850” |

**Art.II. –** Dispoziţii finale

1. Prezenta lege se pune în aplicare cu începere de la 1 iunie 2012.

2. În termen de 3 luni de la intrarea în vigoare a prezentei legi, Guvernul va aduce actele sale normative în concordanţă cu prezenta lege.

3. Pînă la aducerea legislaţiei în conformitate cu prezenta lege, actele normative în vigoare se aplică în măsura în care nu contravin acesteia.

**Preşedintele Parlamentului**

### **NOTĂ INFORMATIVĂ**

**la proiectul legii pentru modificarea Legii nr. 355-XVI din**

**23 decembrie 2005 cu privire la sistemul de salarizare în sectorul bugetar**

Proiectul de lege nominalizat este elaborat în conformitate cu Programul de activitate al Guvernului ”Integrarea Europeană: Libertate, Democraţie, Bunăstare” pentru anii 2011-2014” şi ca urmare a adoptării Legii privind sistemul de salarizare a funcţionarilor publici.

Modificările de bază incluse în proiect ţin de:

- excluderea condiţiile de salarizare prevăzute pentru funcţionarii publici din textul Legii nr. 355-XVI din 23 decembrie 2005.

- perfecţionarea condiţiilor de salarizare pentru personalul care efectuează deservirea tehnică şi a personalului din cabinetul persoanelor cu funcţii de demnitate publică;

- perfecţionarea sistemului de salarizare prevăzut pentru persoanele cu funcţii de demnitate publică.

Legea nr. 355-XVI din 23 decembrie 2005 cu privire la sistemul de salarizare în sectorul bugetar reglementează modul, condiţiile de salarizare şi mărimile salariilor angajaţilor din instituţiile finanţate de la buget, inclusiv a funcţionarilor publici.

Odată cu adoptarea Legii privind sistemul de salarizare a funcţionarilor publici, prevederile Legii nr. 355-XVI din 23 decembrie 2005 ce ţin de salarizarea funcţionarilor publici necesită a fi excluse.

Ca urmare a modificărilor propuse capitolul IV al legii va prevedea condiţiile de salarizare pentru personalul care efectuează deservirea tehnică şi asigură funcţionarea instanţelor judecătoreşti, procuraturii, autorităţilor publice centrale şi locale.

Se propune de a stabili pentru personalul în cauză salarii de funcţie care însumează toate plăţile suplimentare prevăzute în legislaţia în vigoare (spor pentru vechime în muncă, spor pentru intensitatea muncii, premiu lunar). Totodată, se prevede premierea pentru activitatea curentă în mărimea a 20% din salariul de funcţie şi plata premiului anual în condiţiile prevăzute la art.32 (3) din lege.

În proiectul de lege nominalizat propunem ca salariul total al personalului care efectuează deservirea tehnică să cuprindă salariul de funcţie şi ca mijloc de stimulare în sporirea eficienţei şi calităţii muncii – premiu pentru rezultatele activităţii curente. Totodată, personalul respectiv va putea beneficia de plăţi salariale reieşind din specificul de activitate (*pentru cumularea de profesii, pentru executarea unor sarcini suplimentare, etc),* conform prevederilor art.30 din lege.

O altă modificare esenţială inclusă în proiectul dat de lege este modificarea cuantumului salariului lunar stabilit pentru persoanele cu funcţii de demnitate publică, precum şi modificarea cuantumului salariului de funcţie pentru personalul din cabinetul persoanelor cu funcţii de demnitate publică.

Modificarea în cauză a salariilor lunare operată în anexele nr.2 şi nr.3 la Legea nr. 355-XVI din 23 decembrie 2005 se propune în scopul corelării salariilor lunare ale persoanelor cu funcţii de demnitate publică cu salariile de funcţie prevăzute pentru funcţionarii publici în noul sistem de salarizare a lor.

Implementarea normelor salariale prevăzute în proiectul de lege se propune a fi efectuată de la 1 iunie 2012.

La perfectarea proiectului s-a ţinut cont de propunerile şi obiecţiile constructive ale ministerelor şi altor autorităţi publice, în special ale Ministerului Finanţelor, Ministerului Justiţiei, Procuraturii Generale.

**Ministru Valentina BULIGA**